میانمارده حربی تونتروو و سیلنگن حکومت منسوبلری نینگ نظارتگه آلینیشی گه قرشی اویوشتیریلگن ناراضی چیلیکلرگه خوفسیزلیک کوچلری نینگ قورال بیلن مداخله قیلیشی عاقبتیده حیاتینی یوقاتگنلر سانی 714 نفرگه ییتیب باردی.
سیاسی محکوملرگه یاردم ییتکیزیب بیریش تشکیلاتی (AAPP)تامانیدن نشر قیلینگن راپورده سونگگی 24 ساعتده 4 نفرنینگ اولگن لیگی بیلدیریلدی.
خوددی شو راپورده توپلم اولیم سانی نینگ 714 نفرگه ییتیب بارگن لیگی 3 مینگ 54 کیشی نینگ نظارت گه آلینگن لیگی قید ایتیلدی.
مذکور راپورده تونترووگه قرشی تورگن 717 کیشی حقیده قولگه آلیش قراری موجود ایکن لیگی معلوم قیلیندی.
شونده ی بولیب میانمارنینگ اراکان ایالتیده فعالیت قیلیب تورگن اتنیک قوراللی گروپلردن اراکان اردوسی نینگ ییتکچیسی تون میات نائینگ ایالت مقیاسیده مظاهره دن قول تارتیلیشینی خواهله دی.
نائینگ اویوشتیرگن مطبوعاتی کنفرانسده میانمار اردوسی نینگ مظاهره چیلرگه قره ته قوراللی خشونت گه قول اوروشی گه مخالف قیلگن حالده مظاهره و ملکی اطاعتسیزلیک حرکتلری نینگ اراکان خودمختارلیک حقلری نینگ کینگه یتیریلیشی بوییچه آلیب باریلگن فعالیتلرنی خطرگه دوچ کیلتیره جگینی تاکییدله دی.
باشقه تاماندن میانمار اردوسیگه باغلیق MRTV تلویزیون ترماغیده اورین آلگن خبرلرده 6 تونترووگه قرشی بولگن 6 نفر مدنی فعال نی خلق نی تونترووگه قرشی توریش گه تشویق ایتگن لیکلری عیبلاوی بیلن اعدام گه محکوم ایتیلگن لیکلری بیلدیریلدی.
حربی سود تونتروودن کیین دستلبکی اعدام قرارینی 10 اپریلده بیریب نظارتده گی تونترووگه قرشی 19 کیشی اعدام گه محکوم ایتیلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
